
	РЕПУБЛИКА БЪЛГАРИЯ
РАЙОНЕН СЪД - КАРЛОВО
	



З  А  П  О  В  Е  Д  № ЛС–262/30.09.2026 г.

ОТНОСНО: Провеждане на конкурс за назначаване на служител в Районен съд – Карлово.
На основание: чл. 80, ал. 1, т. 1 от Закона за съдебната власт, в съответствие с разпоредбите на член 89-96 от Кодекса на труда, член 135 – 145 от Правилника за администрацията в съдилищата и Решение на Комисия „Съдебна администрация“ към Съдийската колегия  на Висш съдебен съвет по протокол № 19/16.09.2026 г.,
З  А  П  О  В  Я  Д  В  А  М:

1. Обявявам конкурс за назначаване на съдебен служител – специализирана администрация - 1 (една) щатна бройка, на длъжността „Съдебен секретар“, пореден № 15 от Класификатора на длъжностите в администрацията, Раздел II „Специализирана администрация“, код по НКПД 33433004 със следните изисквания към кандидатите: 
1.1. Общи изисквания: 
За съдебен секретар се назначава лице, което:

- е български гражданин, гражданин на друга държава – членка на Европейския съюз, на друга държава – страна по Споразумението за Европейското икономическо пространство, или на Конфедерация Швейцария;

- е навършило пълнолетие;

- не е поставено под запрещение;

- не е осъждано на лишаване от свобода за умишлено престъпление от общ характер;
- не е лишено по съответен ред от правото да заема определена длъжност;

- да отговаря на изискванията за несъвместимост по чл. 340а, ал. 2 от ЗСВ;
- да има завършено средно образование;
- отлични комуникативни умения, способност за работа с граждани и в екип;

- познания по правопис, граматика, пунктуация и стилистика;

- познания по общата нормативна уредба на съдебната власт (Закона за съдебната власт, Правилника за администрацията в съдилищата);

- отлични познания и умения за текстообработка с MS Word.


1.2. Специфични изисквания за длъжността: да притежава отлични машинописни, компютърни и организационни умения; да има познания по общи деловодни техники, съвременни офис процедури, способност за работа в екип, работа със стандартно офис оборудване, отлични познания по правопис, граматика и пунктуация; да притежава минимална степен на завършено образование – „средно“; да притежава познания по Правилника за администрацията в съдилищата (ПАС) .
2. Необходимите документи за участие в конкурса са: 
2.1. Заявление за участие (по образец);
2.2. Пълномощно за подаване на документи (ако това не се прави лично от кандидата);
2.3. Подробна автобиография (тип CV);
2.4. Лична карта (копие);
2.5. Декларации по чл.340а, ал.1 и ал.2 от ЗСВ (по образец);
2.6. Декларация, че дава съгласието си на Районен съд – Карлово, като администратор на лични данни да събира, обработва и съхранява личните данни на кандидата, както и да публикува имената му на интернет страницата на съда, във връзка с провеждането на конкурса;
2.7.  Диплома за завършено образование (копие);
2.8.  Свидетелство за съдимост; 
2.9. Медицинско свидетелство от Център за психично здраве, че кандидатът не страда от психични заболявания - в оригинал;
2.10. Копия от трудова книжка или други документи удостоверяващи трудов стаж (при наличие на такъв);

2.11. Копия от документи за придобити допълнителни
квалификации (по желание на кандидата);
2.12. Препоръки от предни работодатели и др. (по желание
на кандидата).
КОПИЯТА на посочените документи следва да бъдат саморъчно заверени от кандидата с „Вярно с оригинала“ и подпис.

ДОКУМЕНТИ, издадени в чужбина, да се представят с превод на български език, признати в съответствие с българското законодателство.

САМОЛИЧНОСТТА на кандидатите в отделните етапи на конкурса се удостоверява с документ за самоличност.

3. Начин на провеждане на конкурса - три етапа:

– първи етап - допускане до участие в конкурса по документи;
·  втори етап - писмен изпит, включващ тест за проверка на познанията по правопис, граматика, пунктуация и стилистика и проверка на компютърните и машинописни умения на кандидатите;
· трети етап – събеседване с членовете на комисията.

4. За участие в конкурса желаещите подават документите си лично или чрез пълномощник в служба „Регистратура“ на съда (на първия етаж в Съдебната палата, ул. „Димитър Събев“ № 4), всеки работен ден от 09:00 до 17:00 ч. срещу входящ номер.

5. Срокът за подаване на документи е 30 календарни дни, считано от деня, следващ датата на публикацията на обявата за конкурса в местен или централен ежедневник. В този срок желаещите могат да получат длъжностна характеристика на конкурсната длъжност и образци на посочените документи от административния секретар или от интернет страницата на съда - https://karlovo-rs.justice.bg/.
6. След изтичане на крайния срок за приемане на документите за участие в конкурса, административният ръководител на съда назначава комисия, която да извърши конкурсната процедура. На комисията се предоставят всички приети документи за участие, ведно с регистъра за приемането им.

7. Комисията по т.6, след като прецени наличността на документите по т. 2 от Заповедта, съответствието на минималните изисквания за участие в конкурса по т. 1 и подаването на документите в срока по т. 5, да състави мотивиран протокол за решението си относно допускането до конкурса и да изготви списъци на допуснатите и недопуснатите до конкурс кандидати.
Началото на конкурса не може да бъде по-рано от 14 дни от изнасянето на списъците.
В списъка на допуснатите кандидати да се посочат датата на провеждане на конкурса, началният час и мястото на провеждане (включително датите, часовете и местата за втори и трети етап).
В списъка на недопуснатите до конкурса кандидати да се посочат основанията за недопускането им.
Протоколът и списъците да се обявят на таблото за съобщения на съда (на първия етаж на Съдебната палата, ул. „Димитър Събев“ № 4) и да се публикуват на интернет страницата на Районен съд – Карлово, не по-късно от 7 дни след изтичане на срока за подаване на заявленията за участие в конкурса.
Недопуснатите до конкурс кандидати могат да подадат жалба в 7-дневен срок от обявяването на протокола по т. 6 пред административния ръководител на Районен съд – Карлово, който се произнася окончателно в 3-дневен срок. Жалбата не спира конкурсната процедура.

8. Вторият етап на конкурса - писмен изпит включва две части:
– първа част – решаване на тест, в който кандидатите отговарят писмено за определено време (четиридесет и пет минути) общо на 20 въпроса за проверка на знанията им по правопис, граматика, пунктуация и стилистика. 

· втора част - проверка на компютърните и машинописни умения на кандидатите, тя включва диктовка на еднотипен текст, редактиране, форматиране, съхраняване и разпечатване на текст.

Оценяването на кандидатите от двете части на втори етап ще се извърши, съобразно допълнително утвърдена методика от Административния ръководител на съда, за която кандидатите ще бъдат уведомени.
Комисията съставя протокол с отразените резултати от двете части на втори етап на конкурса, като до участие до трети етап на конкурсната процедура – събеседване се допускат кандидатите, които са издържали втори етап с обща оценка от двете части не по-ниска от „Много добър -4,50“. В случай, че има кандидати с равни оценки, те всички се допускат до трети етап.

9. В трети етап на конкурса - събеседване, участват само кандидатите, класирани от втори етап.
Членовете на конкурсната комисията оценяват професионалната подготовка и другите качества на кандидатите с оценки по шестобалната система. Крайната оценка е средноаритметично число от оценките на всеки от членовете на комисията за всеки кандидат.

10. За работата си комисията по т.6 от настоящата заповед, съставя протокол, в който отразява крайната оценка на кандидатите, която е средноаритметично число от оценките на кандидатите от втори и трети етап на конкурса. Въз основа на проведения конкурс, комисията класира кандидатите успешно издържали конкурса.

11. Протоколът с крайното класиране да се обяви на таблото за съобщения на първи етаж в Съдебната палата, с адрес: ул. „Димитър Събев“ № 4) и на интернет страницата на Районен съд – Карлово в 3-дневен срок от приключване на конкурса.

12. Конкурсната комисия представя протокола и всички документи на класираните кандидати на административния ръководител на Районен съд – Карлово в 3-дневен срок от приключване на конкурса.
13. Трудово правоотношение възниква с лицето, което е класирано на първо място, с което на основание чл.145 от ПАС се сключва споразумение (трудов договор), след като лицето представи медицинско свидетелство за работа.
При възникване на трудовото правоотношение служителят подписва декларация за обстоятелствата по член 107а, ал. 1 от КТ.

14. Конкурсът да се обяви чрез централен или местен ежедневник, като съобщението, следва да съдържа всички реквизити по чл. 91, ал. 2 от 
КТ. Копие от заповедта да се постави на таблото за съобщения на първия етаж в сградата на Районен съд – Карлово, на ул. „Димитър Събев“ № 4. Заповедта, съобщението за конкурса, Длъжностна характеристика, образците на посочените в т. 2 от Заповедта документи и Правилника за администрацията в съдилищата, да се публикуват на интернет страницата на съда - https://karlovo-rs.justice.bg/

Информация относно конкурса всеки желаещ може да получи и от Административния секретар на съда на тел. 0335/9-32-62.

15. Всички съобщения във връзка с конкурса и резултатите от него да бъдат обявени на интернет страницата на съда и таблото за съобщения на първия етаж в сградата на Районен съд – Карлово, на ул. „Димитър Събев“ № 4.
16. Изпълнението на заповедта възлагам на конкурсната комисия, а цялостната организация по провеждането на конкурса – на административния секретар.
17. Възлагам на системния администратор да разработи методика за оценяване на участниците във  втори етап на конкурса и ми я предостави за утвърждаване.
18. Препис от заповедта да се връчи на административния секретар, системния администратор и на конкурсната комисия по т. 6, след нейното назначаване.

………………………………………..

ГЮРАЙ МУРАДОВ
ПРЕДСЕДАТЕЛ РАЙОНЕН

СЪД КАРЛОВО

